
ikt.sz.: .................. /………….
BÉRLETI SZERZŐDÉS
„Tervezet”
amely létrejött egyrészről a Fővárosi Önkormányzat Szombathelyi Idősek Otthona (székhely: 9700 Szombathely, Bogáti út 72., adószám: 15493204-2-18, törzskönyvi azonosító: 493200), képviseli: ………………………. intézményvezető, mint Bérbeadó, másrészről …………………… (nyilvántartási száma: ………….., adószám: ……….., székhely: …………….), mint Bérlő között az alulírott napon és helyen, az alábbi feltételek mellett:
1. A Bérbeadó bérbe adja közfeladat ellátásához kapcsolódóan, nem haszonszerzés céljából, a Bérlő bérbe veszi a Fővárosi Önkormányzat tulajdonában álló, a Bérbeadó Polgárdi telephelyének használatában lévő, 8153 Polgárdi, Somlyói u. 2. szám alatti központi épületében található 2 m² alapterületű térrészt 1 db kávéautomata és 1 db snackautomata telepítése és üzemeltetése céljára.

2. A szerződést a felek 2027. március 1. napjától – 2032. február 29. napjáig tartó határozott időre kötik, mely mindkét fél által történő aláírás napján lép hatályba.
3. A Bérlő a bérletért a 2. pontban megjelölt időponttól kezdődően havonta egy összegben bruttó 10.000 Ft / hó (mentes az adó alól), bérleti díjat tartozik a Bérbeadónak fizetni, melyet Bérbevevő a Bérbeadó által kiállított számla alapján, a számlán feltüntetett fizetési határidőig a Bérbeadó 11747006-15493204 számú számlára történő átutalással köteles megfizetni. 
A bérleti díj a villamos energia és a vízhasználat költségét magában foglalja.
Késedelmes fizetés esetén a Bérbeadó a jegybanki alapkamat kétszeresének megfelelő késedelmi kamat felszámítására jogosult.
4. A Bérlő a bérleményt a jelen bérleti szerződéssel egyidejűleg birtokba veszi a bérleményt rendeltetésének és a szerződésnek megfelelően használja.
5. A Bérlőnek a bérleményre vagyonbiztosítással kell rendelkeznie. Amennyiben a Bérlő e kötelezettségének nem tesz eleget, úgy Bérbeadó az ebből eredő károkért felelősséget nem vállal, és mindennemű ennek következtében esetlegesen bekövetkező kárt Bérlő köteles Bérbeadónak megtéríteni.

6. Bérlő a bérleményben beruházást, átalakítását csak a Bérbeadó előzetes írásbeli hozzájárulása alapján végezhet. Ha a Bérlő a dolgon jogosulatlanul olyan átalakítási munkálatokat végeztetett, amelyekhez a Bérbeadó vagy a hatóság engedélye lett volna szükséges, a Bérbeadó kívánságára köteles az eredeti állapotot helyreállítani.
A Bérlő a bérleményben eszközölt bármilyen természetű beruházásai ellenértékének bérleti díjba történő beszámítására, vagy beruházásai ellenértékének megtérítésére nem jogosult.
7. A Bérlő a Bérleményt harmadik személynek albérletbe, további használatba nem adhatja. Ezen rendelkezés megsértése esetén, a Bérbeadó jogosult jelen szerződés azonnali hatályú, rendkívüli felmondására.

Bérlő jelen szerződés aláírásával vállalja, hogy


a) a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,

b) az átengedett fővárosi vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,


c) a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.


 Bérlő jelen szerződés aláírásával egyidejűleg büntetőjogi felelőssége tudatában nyilatkozik arról, hogy a Fővárosi Önkormányzat felé nincs három hónapnál régebben lejárt tartozása.

8. A jogviszony megszűnésekor a Bérlő a bérleményt tisztán, az eredeti használatra alkalmas átvételkori állapotban köteles a Bérbeadónak birtokba visszaadni.
9. A Bérlő vállalja, hogy a bérleményben keletkezett – nem rendeltetésszerű használattal összefüggő – károkat Bérbeadó külön számlája alapján megtéríti.

10. A Bérlő kötelezettséget vállal, hogy az automaták árukészletét az eddig kialakult szinten megtartja, s az igényekhez képest azt tovább bővítheti az üzletköri besorolása és a hatósági engedélyek alapján engedélyezett áruféleségek tekintetében.
11. Az áruk beszerzése és forgalmazása a Bérlő kötelessége, az ezzel kapcsolatos kiadások, illetve költségek is a Bérlőt terhelik.
12. A Szolgáltató köteles az automatákat rendszeresen, a tényleges fogyáshoz igazodva feltölteni, és biztosítani, hogy azokban megfelelő választék álljon rendelkezésre. A kávéautomatában legalább kávé- és egyéb melegital-választékot, a snackautomatában pedig legalább csomagolt snackeket és alkoholmentes italokat kell biztosítani. A pályázatban megajánlott fogyasztói árakat a szerződés 1. számú melléklete tartalmazza. A fogyasztói árak a szolgáltatás megkezdésétől számított első 12 hónapban nem emelhetők. Ezt követően a Szolgáltató évente legfeljebb egy alkalommal kezdeményezhet ármódosítást. Az egyes termékek fogyasztói árának emelése nem haladhatja meg a Központi Statisztikai Hivatal által közzétett, előző naptári évre vonatkozó éves átlagos fogyasztóiár-index mértékét, és egy naptári évben legfeljebb 5% lehet. Áremelés kizárólag a Bérbeadó előzetes írásbeli jóváhagyásával alkalmazható. A Szolgáltató köteles az árakat jól láthatóan feltüntetni. A Bérbeadó jogosult az automatákban alkalmazott árakat és a szerződésben vállalt árképzési feltételek betartását ellenőrizni.
13. A Szolgáltató köteles az automatákat folyamatosan üzemképes, kulturált és higiénikus állapotban tartani, rendszeres tisztításukról, fertőtlenítésükről és feltöltésükről saját költségén gondoskodni. A forgalmazott termékeknek meg kell felelniük a mindenkor hatályos élelmiszer-biztonsági, fogyasztóvédelmi, kereskedelmi és egyéb vonatkozó jogszabályi előírásoknak. Lejárt fogyaszthatósági vagy minőségmegőrzési idejű termék az automatában nem tartható. Az automaták üzemeltetésével, a termékek beszerzésével és forgalmazásával kapcsolatos valamennyi költség, közteher, engedély, bejelentés és hatósági kötelezettség a Szolgáltatót terheli. 
14. A Szolgáltató köteles az automatákon jól látható helyen feltüntetni a hibabejelentésre és vásárlói panaszok bejelentésére szolgáló telefonszámot és elektronikus elérhetőséget. A Szolgáltató vál-lalja, hogy a Bérbeadó által jelzett műszaki hiba bejelentésétől számított 24 órán belül megkezdi a hiba elhárítását. A Szolgáltató a javítást a lehető legrövidebb időn belül köteles elvégezni, és tartós vagy ismétlődő meghibásodás esetén köteles az automata cseréjéről gondoskodni. A hibaelhárítás, javítás, alkatrészcsere, kiszállás és – amennyiben szükséges – az automata cseréjének költsége a Szolgáltatót terheli.

15. Az automaták telepítése és eltávolítása a Szolgáltató feladata és költsége. A telepítés pontos időpontját a Szolgáltató köteles a Bérbeadóval előzetesen egyeztetni.

Az automaták kizárólag biztonságos, rendeltetésszerű használatra alkalmas, megfelelő műszaki állapotban telepíthetők és üzemeltethetők. A Szolgáltató felel azért, hogy az automaták és azok elektromos csatlakozásai megfeleljenek a vonatkozó műszaki és biztonsági előírásoknak.

A Szolgáltató az épületben átalakítást, fúrást, rögzítést vagy az elektromos hálózatot, vízhálózatot és csatornahálózatot érintő beavatkozást kizárólag a Bérbeadó előzetes írásbeli hozzájárulásával végezhet.

16. A Bérlő tudomásul veszi, hogy az ő kötelessége a 2007. évi CXXVII. törvény az általános forgalmi adóról szóló törvényben foglaltak maradéktalan betartása, továbbá a bérlemény üzemeltetésével kapcsolatos – jogszabályban meghatározott – mindenféle közteher /áfa, szja, Tb járulék, stb./ rendezése, illetve megfizetése.
17. Amennyiben a Bérlő a lakókkal szemben megkülönböztető vagy etikátlan magatartást tanúsít, a Bérbeadónak joga van a szerződést felmondani.
18. Bérbeadó szavatosságot vállal a bérleménynek a Bérlő által történő zavartalan használatáért azzal, hogy a Bérlő szükségtelen háborítása nélkül Bérbeadó ellenőrizheti a használatot. Ennek keretein belül ellenőrzést gyakorol a bérlemény rendeltetésszerű használata, a tisztaság és rend betartása, az automaták működőképessége, valamint az árak alkalmazása vonatkozásában.

19. Bérbeadó követelheti a rendeltetésellenes vagy szerződésellenes használat megszüntetését, továbbá az ebből eredő kárának megtérítését. Abban az esetben, ha a használat tovább folyik, vagy ha a bérleményt fenyegető veszély súlyossága miatt a tevékenység abbahagyásának követelése sem vezetne célra, a Bérbeadó a bérletet azonnali hatállyal felmondhatja, és kártérítést követelhet.

20. A Bérbeadó kötelezettséget vállal, hogy biztosítja a jelen szerződésben foglalt
folyamatos üzemeltetés feltételeit.
21. Jelen szerződés megszűnik, illetve megszüntethető:

a) a 2. pontban rögzített időtartam lejártával,
b) rendes felmondással,

c) azonnali hatállyal, rendkívüli felmondással,

d) közös megegyezéssel

e) szerződésben meghatározott egyéb ok bekövetkeztével.
Ezen szerződést bármely fél 90 napos felmondási idő betartásával felmondhatja. Ennél rövidebb felmondási idő akkor alkalmazható, ha a folyamatos üzem a szerződés felmondásától függetlenül biztosított.

A felmondás akkor hatályos, ha azt a másik féllel írásban közölték.
22. A Bérbeadó a szerződést azonnali hatállyal felmondhatja, ha:

· a Bérlő a bérleti díjat határidőben nem fizeti meg és a bérleti díj megfizetésére szóló felhívás sem vezet eredményre.

· a Bérlő jelen szerződésben írt kötelezettségeit súlyosan megszegi vagy a bérleményt rongálja.
Ha a Bérlő a bérleti díjat határidőben nem fizeti meg, a Bérbeadó köteles a Bérlőt
– a következményekre figyelmeztetéssel – a teljesítésre írásban felszólítani. Ha a Bérlő a felszólításnak nyolc napon belül nem tesz eleget, a Bérbeadó további nyolc napon belül írásban felmondással élhet.

23. A Felek megállapodnak, hogy a jelen szerződést csak írásban, jelen szerződéssel azonos formai szabályok szerint írásban módosíthatják, a szóbeli vagy ráutaló magatartással történő szerződésmódosítás lehetőségét kizárják

24. Jelen bérleti szerződésben nem szabályozott kérdésekben a mindenkor hatályos Polgári Törvénykönyv és a nem lakás céljára szolgáló helyiségek bérbeadásáról és a bérleti díjának megállapításáról szóló mindenkor hatályos jogszabályi rendelkezések az irányadók.
25. Jelen jogügyletből származó peres és vitás kérdések elbírálására szerződő felek a Szombathelyi Törvényszék kizárólagos illetékességét kötik ki.

A szerződés 3 eredeti példányban készült, melyből 1 példány a Bérlőt, 2 példány a Bérbeadót illeti. Jelen szerződést a szerződő felek, mint akaratukkal mindenben megegyezőt írják alá.
Szombathely, 


Intézményvezető
Bérlő

            Bérbeadó/Kötelezettségvállaló

Szombathely, 
                     Pénzügyi ellenjegyző
1. számú melléklet

FOGYASZTÓI ÁRLISTA
A szerződéskötéskor rögzített fogyasztói árak:

	Termékkategória
	Termék / kiszerelés
	Bruttó fogyasztói ár (Ft)
	Megjegyzés

	Kávé automata
	kávé, hosszú kávé
	
	szemes kávéból

	Kávé automata
	kávé tejjel
	
	szemes kávéból

	Kávé automata
	cappuccino, csokis capuccino, mocaccino, egyéb cappuccino
	
	szemes kávéból

	Kávé automata
	csoki, krémcsoki, ír cappuccino
	
	instant porból

	Kávé automata
	tea
	
	instant porból

	Snack automata
	0,5 l -es üdítő italok (szőlő, meggy, bodza-citrom, narancs, ice teák)
	
	 

	Snack automata
	ásványvíz 0,5 l
	
	 

	Snack automata
	gofri (50 g)
	
	 

	Snack automata
	cukorka (45 g)
	
	 

	Snack automata
	csokik (90 g) több ízben
	
	 

	Snack automata
	kókuszrúd 
	
	 

	Snack automata
	ropi
	
	 

	Snack automata
	nápolyi (több ízben)
	
	 

	Snack automata
	töltött cukorka (70 g)
	
	 

	Snack automata
	torok cukorkák (60 g)
	
	 

	Snack automata
	müzli szeletek több ízben 

